## Atom kupa 2021

**Balatonfüred, 2021. május 28-30-ig.**

**VERSENYUTASÍTÁS**

**RÖVIDÍTÉSEK:**

**[NP]** A szabály megsértése nem képezheti egy hajó általi óvás alapját. Ez módosítja az

RRS 60.1(a) szabályt.

**[DP]** A szabály megsértéséért járó büntetés az Óvási Bizottság döntésétől függ, és akár a

kizárásnál enyhébb is lehet.

**1 SZABÁLYOK**

1.1 A versenyt „A vitorlázás versenyszabályai 2021-2024” (The Racing Rules of Sailing 2021-2024), továbbiakban RRS meghatározott szabályok szerint rendezik.

* 1. A vitorlázás felszerelési szabályai (The Equipment Rules of Sailing) érvényesek.
  2. Versenykiírásban közölt szabályok.
  3. Osztályelőírások érvényesek.
  4. Az MVSZ 2021. évi Általános Versenyrendelkezései.
  5. Az MVSZ reklámszabályzata érvényes.

1. **VERSENYZŐKNEK SZÓLÓ KÖZLEMÉNYEK**

2.1 A versenyzőknek szóló közleményeket a hivatalos hirdetőtáblán függesztik ki a Versenyiroda mellett.

**3 A VERSENYUTASÍTÁS MÓDOSÍTÁSAI**

3.1 A versenyutasítás módosításait a hatályba lépés napján 08:00 óra előtt függesztik ki

kivéve, ha a futamok időbeosztását módosítják, mert ezeket a hatályba lépést megelőző napon 20:00 óráig függesztik ki.

**4 PARTI JELZÉSEK**

4.1 A parti jelzéseket a Versenyiroda melletti zászlórúdon tűzik ki.

4.2 Amikor az AP lobogót a parton tűzik ki, a Versenyjelzések AP pontjában az „1 perc”

„nem kevesebb, mint 50 percre” módosul.

4.3 Amikor az Y lobogót a parton tűzik ki, a RRS 40. szabály a teljes vízen töltött idő alatt

érvényes. Ez módosítja az RRS 4. részének bevezetőjét. [DP]

**5 A FUTAMOK IDŐBEOSZTÁSA**

5.1 Versenykiírás 4. pontja alapján.

5.2 Egy rövidesen kezdődő rajteljárás esetén a hajók figyelemfelhívás céljából legalább öt perccel a figyelmeztető jelzés előtt kitűzésre kerül a rajtvonalon a narancsszínű lobogó egy hangjellel.

**6 VERSENYTERÜLET**

6.1 A versenyterület a Versenyutasítás (SI) 1sz. mellékletében látható.

**7 VERSENYPÁLYA**

7.1 A pályarajz a Versenykiírásban valamint a Versenyutasítás (SI) 2. sz. mellékletében található. Ez szemlélteti a pályát, beleértve a jelek elhagyásának sorrendjét és oldalát.

7.2 A figyelmeztető jelzésnél nem később kitűzik az első szakasz hozzávetőleges irányszögét is.

**8 JELEK**

8.1 Versenykiírás 6. pontja alapján.

8.2 A 3s és 3p jelek, kaput alkotnak. Ha a kapu egyik jele hiányzik, a helyén lévő jelnek elhagyáskor bal kézre kell esnie.

**9 A RAJT**

9.1 A futamokat az RRS 26. szabálya szerint rajtoltatják, a figyelmeztető jelzést 5 perccel

a rajtjelzés előtt adják.

9.2 A rajtvonal: A versenyrendezőségi hajó narancsszínű lobogót viselő árboca, valamint a narancs lobogós telepített bója közötti egyenes.

9.3 Amely hajó a rajtjelzését követő 4 percen belül nem rajtol el, tárgyalás nélkül el nem rajtolt (DNS) hajóként kerül értékelésre. Ez módosítja az RRS A4 és A5 szabályokat.

**10 KÖVETKEZŐ SZAKASZ MÓDOSÍTÁSA**

10.1 A következő pályaszakasz módosításakor a Versenyrendezőség egy új jelet helyez ki (vagy áthelyezi a célvonalat), és az eredeti jelet olyan hamar, ahogy az lehetséges, eltávolítja. Amikor egy újabb módosítás esetén egy új jelet kell helyettesíteni, ezt egy eredeti jellel teszik.

10.2 Az 1. jel módosítása esetén a 2. számú jel kitűzése nem kötelező.

**11 A CÉL**

11.1 A célvonal: A versenyrendezőségi hajó narancsszínű lobogót viselő árboca, valamint vörös-fehér vízszintes csíkos lobogós telepített bója közötti egyenes.

**12 IDŐKORLÁTOZÁSOK**

12.1 Az első érvényes célba ért hajó után 20 perccel túl célba érő hajó, nem befutott hajóként (DNF) kerül értékelésre. Ez módosítja az RRS 35., A4 és A5 szabályokat.

**13 ÓVÁSOK ÉS ORVOSLATI KÉRELMEK**

13.1 Óvási űrlapok a versenyirodán kaphatók. Az óvásokat és az orvoslati vagy az ismételtmegnyitásra vonatkozó kérelmeket oda kell benyújtani a megfelelő határidőn belül.

13.2 Az óvási határidő a tárgynapi utolsó futam utolsó hajójának célba érési időpontját vagy a napi versenyzés végét jelentő jelzés versenyrendezőség általi kitűzését követő 60 perc közül a későbbi.

13.3 Az óvási határidőt követő 30 percnél nem később kifüggesztik a közleményeket, hogy tájékoztassák a versenyzőket azokról a tárgyalásokról, amelyeken felek, vagy amelyeken tanúként nevezték meg őket, valamint a tárgyalások helyéről.

13.4 A versenyrendezőség, a technikai bizottság vagy az óvási bizottság általi óvásokról szóló közleményeket a hajók RRS61.1(b) szabály szerinti értesítése céljából kifüggesztik.

13.5 Az utolsó ütemezett versenynapon, egy az óvási bizottság döntésére alapozott orvoslati kérelmet nem később, mint 30 perccel a döntés kifüggesztését követően kell benyújtani. Ez módosítja az RRS 62.2 szabályt.

**14 PONTSZÁMÍTÁS**

14.1 A Versenykiírás 7. pontja alapján.

**15 BIZTONSÁGI ELŐÍRÁSOK**

15.1 A versenyzők, ha a versenyvezetők ezt „Y” lobogóval jelzik, a vízen tartózkodás teljes időtartama alatt, kivéve a ruházat cseréjére vagy igazítására fordított rövid időszakokat, kötelesek az egyéni mentőeszközt viselni. [DP]

15.2 Amely hajók a futamot feladni kényszerülnek, a versenyterület elhagyása előtt kötelesek értesíteni a Versenyrendezőséget, vagy ha ez nem lehetséges, a lehető leghamarabb kötelesek értesíteni a versenyirodát. [NP] [DP]

**16 LEGÉNYSÉG VAGY FELSZERELÉS CSERÉJE**

16.1 Versenyzők cseréje csak a Versenyrendezőség vagy az Óvási Bizottság előzetes írásos hozzájárulásával lehetséges [DP]

16.2 Sérült vagy elveszett felszerelések pótlása csak Versenyrendezőség vagy az Óvási Bizottság engedélyével lehetséges. A pótlás iránti kérelmeket az első ésszerű alkalommal kell benyújtani.[DP]

**17 FELSZERELÉSI ÉS FELMÉRÉSI ELLENŐRZÉS**

17.1 A hajók vagy a felszerelések bármikor ellenőrizhetők, hogy megfelelnek-e az osztályszabályoknak és a Versenyutasításnak. A vízen a Versenyrendezőség felszerelési ellenőre vagy a felmérő utasíthat egy hajót, hogy azonnal menjen a felmérési ellenőrzésre kijelölt helyre.

**18 ESEMÉNY HÍRDETÉSEK**

18.1 A hajók a kötelesek megjeleníteni a rendező szervezet által biztosított esemény hirdetéseket, ha ilyen van.

**19 HIVATALOS HAJÓK**

19.1 A hivatalos hajók jelölését az alábbi felsorolás tartalmazza:

**Hivatalos hajó Jelölés**

Versenyrendezőség RC feliratú lobogó

Óvási Bizottság JURY feliratú lobogó

Média PRESS feliratú lobogó

19.2 A rajt- és célvonalak végén álló Versenyrendezőségi hajók nem tűznek ki azonosító lobogót.

**20 DÍJAZÁS, EREDMÉNYHIRDETÉS**

20.1 Versenykiírás 9. pontja alapján.

20.2 Eredményhirdetés az utolsó futam után, a partra érkezést követően, (az óvásoktól függően) 2 órán belül.

20.3 A Rendező szervezet különdíjakat is adhat ki.

**21 FELELŐSSÉG KIZÁRÁSA**

21.1 A versenyzők kizárólag saját felelősségükre vesznek részt a versenyen, lásd a RRS 4. szabályt, Döntés a versenyen való részvételről. A versenyt rendező szervezet semmiféle felelősséget nem vállal anyagi károkért, személyi sérülésekért vagy halálesetért, ami a versenyhez kapcsolódóan, azt megelőzően, annak során vagy azt követően következik be.

**22 BIZTOSÍTÁS**

22.1 Minden résztvevő hajónak rendelkeznie kell érvényes felelősségbiztosítással, amely esetenként, legalább 5 millió forint összegig vagy ennek megfelelő értékig biztosítson fedezetet.


**Jó szelet!**

Versenyrendezőség

ASE Vitorlás Sport Klub

1. **számú melléklet:**

**VERSENYTERÜLET**



Versenyterület

1. **számú melléklet:**

Pályarajz: A versenypálya teljesítése: RAJT – 1 – 2–3s/3p (kapu) – 1 – 2- 3s-CÉL

